CELEX: 32013R0444
Language: ro
Date: 2013-05-07 00:00:00
Title: Regulamentul de punere în aplicare (UE) nr. 444/2013 al Comisiei din 7 mai 2013 privind clasificarea anumitor mărfuri în Nomenclatura combinată

15.5.2013   
            
            
               RO
            
            
               Jurnalul Oficial al Uniunii Europene
            
            
               L 130/19
            
         REGULAMENTUL DE PUNERE ÎN APLICARE (UE) NR. 444/2013 AL COMISIEI
   din 7 mai 2013
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții UE specifice, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana 1 a tabelului din anexă trebuie clasificate la codurile NC indicate în coloana 2, pe baza motivelor care figurează în coloana 3 a aceluiași tabel.
            
         
               (4)
            
            
               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului vamal comunitar (2), pentru o perioadă de trei luni, a informațiilor tarifare obligatorii care au fost furnizate de autoritățile vamale ale statelor membre în ceea ce privește clasificarea mărfurilor în Nomenclatura combinată, dar care nu sunt conforme cu dispozițiile prezentului regulament.
            
         
               (5)
            
            
               Măsurile prevăzute în prezentul regulament sunt conforme cu avizul Comitetului Codului vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codurile NC indicate în coloana 2 a aceluiași tabel.
   Articolul 2
   Informațiile tarifare obligatorii furnizate de autoritățile vamale ale statelor membre care nu sunt conforme cu dispozițiile prezentului regulament pot fi invocate în continuare pentru o perioadă de trei luni, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 7 mai 2013.
      
         
            Pentru Comisie, pentru președinte
         
         Algirdas ŠEMETA
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 302, 19.10.1992, p. 1.
   
      ANEXĂ
      
                  Descrierea mărfurilor
               
               
                  Clasificare
                  (cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Produsul este o pudră de culoare galbenă spre galben-brun, cu următoarea compoziție (procent din greutate):
                  
                              proteine
                           
                           
                              62,5
                           
                        
                              amidon/glucoză
                           
                           
                              7
                           
                        
                              umiditate
                           
                           
                              9
                           
                        
                              fibră brută
                           
                           
                              3,9
                           
                        
                              materie grasă brută
                           
                           
                              1,1
                           
                        
                              cenușă brută
                           
                           
                              6
                           
                        Produsul se obține din boabe de soia degresate după extragerea uleiului, care sunt apoi supuse unei noi extracții cu ajutorul apei și al etanolului, pentru îndepărtarea mineralelor și a carbohidraților solubili.
                  Produsul este impropriu consumului uman și se utilizează pentru hrana animalelor.
               
               
                  2309 90 31
               
               
                  Clasificarea se stabilește pe baza regulilor generale 1 și 6 pentru interpretarea Nomenclaturii combinate, a notei 1 la capitolul 23, precum și a textelor codurilor NC 2309, 2309 90 și 2309 90 31.
                  Produsul este un concentrat de proteine și nu reprezintă un reziduu rezultat direct din extracția boabelor de soia. Prin urmare, se exclude clasificarea la poziția 2304.
                  Produsul se obține prin prelucrarea boabelor de soia degresate într-un asemenea grad încât acestea pierd caracteristicile esențiale ale materialului inițial (a se vedea nota 1 de la capitolul 23 și notele explicative la Sistemul armonizat aferente poziției 2309).
                  Produsul este impropriu consumului uman și se utilizează exclusiv pentru hrana animalelor. În consecință, el trebuie clasificat la codul NC 2309 90 31 ca „alt preparat de tipul celor folosite pentru hrana animalelor”.